Kerk gee Moesliems plek | Die Son
Kerk gee Moesliems plek
Deur eie verslaggewerSaterdag, Mei 23, 2020 16:02
GEBED MET SPASIëRINGFoto: REUTERS ~
DIE Martha-gemeente van die Lutherse Kerk in Berlyn, Duitsland, het die nabygeleë Dar Assalam-moskee gehelp om riglyne vir fisieke distansiëring na te kom deur sy deure vir Vrydag-gebede in Arabies en Duits oop te maak in ’n skuif wat geloof word as ’n “fantastiese teken van solidariteit”.
Plekke van aanbidding het vroeër dié maand in Duitsland heropen, maar gelowiges moet ’n afstand van minstens 1,5 m tussen mekaar handhaaf. Die moskee kan daarom net 50 mense op ’n slag akkommodeer. – Al Jazeera Nuwe boekefees vir Jakarandastad – 12 tot 14 September - Afrikaans.com
12 tot 14 September
Die Jakarandastad spog eersdaags met hulle eie Boekefees. Dit word moontlik gemaak deur organisasies wat lief is vir taal en boeke. Vanaf 12 tot 14 September bied Pretoria FM, met die ATKV as een van die vennote, hul eerste Boekefees in Pretoria by Loftus Park aan.
Pretoria FM het vanjaar vlerke gesprei en ’n splinternuwe ateljee in Loftus Park oopgemaak. Die radiostasie het nesgeskrop in die hartjie van die hoofstad en bykomende alteljees ingerig.
Pretoria FM het diep gedelf om die skatte in Afrikaanse letterkunde vir jou na die hoofstad te bring en nooi jou om die jongste talent te kom ontgin, jou vaardighede saam met gesoute skrywers te slyp en die kosbare boeke wat Suid-Afrikaanse skrywers optower te geniet.
Die Boekefees gee vir Gautengers die geleentheid om boekgesprekke, paneelbesprekings en ander boekverwante gesprekke by te woon. En dit alles in Afrikaans! Die tema van hierdie jaar se Boekefees is, ontgin jou taal! En op watter beter manier as deur boeke. Deur die skryf, publisering en lees van Afrikaanse boeke ontgin jy die nuwe horisonne van jou taal.
Die Boekefees vind vanaf 12-14 September by Loftus Park.plaas. Daar is ’n propvol program vir oud en jonk. Op die kinderverhoog gaan Ronnie die Renoster die kleinspan vermaak en ook vir hulle die waarde van boeke leer. Op die ATKV-Inkstorieverhoog kan almal uitsien na interessante boekgesprekke en paneelbesprekings. Tydens dié fees bied die Vriende van Afrikaans (ATKV), ’n gratis leeskonferensie vir ouers, grootouers en onderwysers aan. Daar is egter nie ’n huis sonder ’n kookboek nie en daarom word jy ook bederf met gratis kosdemonstrasies deur Herman Lensing, Armand Aucamp en Riana Mulder. Jy kan ook die pad oorsteek en gaan luister na Hannes van Wyk waar hy by die Ooskerk op die verhoog sal wees
Klik hier om na die program te kyk.